
Sanskrit 


Sanskrit ( samskrta 'kokoonpantu; huoliteltu’) on 
indoeurooppalaisten kielten indoiranilaiseen ryhmään 
kuuluva kieli, joka muotoutui lopullisesti 300-luvulla 
eaa. 

Sanskrit on Intian klassinen sivistyskieli, jonka asema 
vastaa suunnilleen latinan ja kreikan asemaa 
Euroopassa. Sanskrit on siis oppineiden käyttämää 
huoliteltua ja täsmällistä kielimuotoa, kun taas 
tavallisen kansan puhumista murteista on käytetty 
nimitystä prakrit. Sanskrit on myös yksi Intian 
virallisista kielistä, ja siihen luodaan jatkuvasti 
uudissanoja nyky-yhteiskunnan tarpeita varten. 
Kielitieteessä sanskritista ja prakriteista käytetään 
joskus yhteisnimitystä muinaisintia. 

Sisällysluettelo 

Historia 

Merkitys 

Kirjoitus ja ääntäminen 

Kielioppi 

Esimerkki 

Lähteet 

Aiheesta muualla 


Sanskrit 

Omanimi ctrcp (samskrtaväk) 

Tiedot 

Alue Intia, eräät muut Etelä- ja Kaakkois- 
Aasian alueet 

Virallinen Intia 
kieli 

Puhujia Intiassa 6 106 äidinkielenä (1981), 
194 433 toisena kielenä (1961) 

Sija ei 100 suurimman joukossa 

Kirjaimisto devanägarT 

Kielitieteellinen luokitus 
Kielikunta indoeurooppalaiset kielet 
Kieliryhmä indoiranilaiset kielet 
Kielikoodit 

ISO 639-1 sa 
ISO 639-2 san 

ISO 639-3 san (http://www-01.sil.org/iso639-3/ 
documentation.asp?id=san) 

Ohje 


Historia 


Vanhin tunnettu sanskritin muoto oli noin 1000-luvun eaa. Veda-kirjoissa käytetty veedinen sanskrit eli 
muinaisindoarja, joka varsinkin 1800-luvun alkupuolella samastettiin indoeurooppalaisen kantakielen 
kanssa. Mahäbhäratassa ja muissa hindueepoksissa käytettyä kielimuotoa kutsutaan eeppiseksi sanskritiksi, 
jonka aikaan sanskrit oli jo kadonnut varsinaisena puhekielenä. ,ahc?e? 

Varhaisin sanskritin kielioppi on Päninin noin 400-luvulla eaa. kirjoittama AstädhyäyT, joka kuvaa 
sanskritin rakenteen matemaattisen täsmällisesti 3 959 säännön avulla. Päninin kielioppia pidetään edelleen 
korkeimpana auktoriteettina kielen suhteen, ja myöhemmät kieliopit ovat lähes yksinomaan sen 
kommentaareja. Kielioppi sisältää oivalluksia, jotka länsimainen kielitiede teki vasta 1900-luvulla, ja 
esimerkiksi sen säännöt vastaavat täsmällisyydeltään tietokoneiden ohjelmointikielten kuvaukseen käytettyä 
Backus-Naur-muotoa (BNF). 







Koska sanskrit määriteltiin jo varhain niin aukottomasti ja sen 
käytön oikeellisuutta on vaalittu huolellisesti, sanskrit on 
nykyään käyttötavaltaan, sanastoltaan ja ääntämykseltään melko 
tarkalleen samaa kuin yli 2 000 vuotta sitten. 



Merkitys 


Sanskrit on vaikuttanut useimpiin intialaisiin kieliin samalla 
tavoin kuin latina on vaikuttanut eurooppalaisiin. Suuri osa 
nykyisistä indoiranilaisista kielistä (muun muassa nepali, hindi, 
urdu ja bengali) on kehittynyt prakriteista samaan tapaan kuin 
romaaniset kielet kehittyivät vulgaarilatinasta. Sanskritinkielisiä 
sivistyssanoja ja kieliopillisia malleja käytetään etenkin 
indoiranilaisissa kielissä, mutta myös dravidakielissä, jotka 
eivät ole edes sukua sanskri t ille. 


xtr-nr ^ .jx,~*Vuv. 




Rig-Vedan tekstiä devanägarT- 
kirjoitusjärjestelmällä 


Suurin osa Intian klassisesta kirjallisuudesta on kirjoitettu 

sanskritiksi. Nykyään sanskrit on etenkin hindulaisuuden ja siihen liittyvän filosofian, tieteen ja 
kirjallisuuden kieli, ja sitä käytetään myös buddhalaisuudessa. Monet uskonnonharjoittajat osaavat ulkoa 
lukemattomia sanskritinkielisiä mantroja, vaikka eivät varsinaisesti osaisi kieltä lainkaan. Suomessa 
sanskritinkieliseen tekstiin törmännee todennäköisimmin uushindulaisen Hare Krishna -liikkeen kirjoissa. 

Tunnettuja eurooppalaisiin kieliin otettuja sanskritin sanoja ovat muun muassa ärya (arjalainen 'oma 
heimolainen’, myöhemmin 'jalosukuinen’), avatära, buddha, guru , karma, mantra, nirvana, pippali 
(’pippuri’), sarkarä ('sokeri’), svastika ('hakaristi’) ja yoga (' jooga ’). Myös kielitiede on omaksunut 
sanskritista monia termejä, kuten sandhi. 

Suomen kielessä on vanhoja indoiranilaisia lainasanoja, jotka ovat lähellä sanskritinkielisiä muotoja: sata 
(satam), viha (visa 'myrkky’) ja mahdollisesti orja (ärya 'oma heimolainen’). 

Kirjoitus ja ääntäminen 


Sanskritia on historiansa aikana kirjoitettu useilla eri kirjoitusjärjestelmillä. Varhaisimmat säilyneet tekstit 
käyttävät brähmT- ja kharosthT- järjestelmiä, mutta 1100-luvulta on käytetty pääasiassa devanägarl- 
aakkostoa. Oli käytetty kirjoitusjärjestelmä mikä hyvänsä, sanskritia kirjoitetaan joka tapauksessa muutamaa 
vähäistä poikkeusta lukuun ottamatta täysin äänteenmukaisesti. 

Päinvastoin kuin muinaisindoarjassa, klassisessa sanskritissa ei ole varsinaista sanojen painotusta, vaan puhe 
rytmittyy vokaalien pituuseroilla. Latinalaisessa transkriptiossa pitkät a-, i- ja u-äänteet merkitään 
ylä viivalla, ja e- ja o-äänteet ovat aina pitkiä. Vokaaleiksi lasketaan myös tavua kannattavat r ja 1 , jotka 
monissa ääntämisohjeissa neuvotaan lausuttavaksi "ri" ja "li". 

Konsonanttipuolella erikoisia äänteitä ovat retrofleksiset t, th, d, dh, n ja s, jotka lausutaan kuten f, th, d, 
db, n ja s, mutta kielen kärkeä taaksepäin taivuttaen. Jokaisesta klusiilista on aspiroitu versio, joka 
transkriptiossa merkitään h-kirjaimella (esim. dh, kb, bh). Transkriboitu c ääntyy [ts], j [3] (eli [dz]), s [J] 
(eli [s]) ja y [j], Transkriptio-v on samankaltainen puolivokaali kuin englannin w. Merkintää m kutsutaan 
anusväraksi, joka nasalisoi sitä edeltävän vokaalin (esim. samskrtä ääntyy [säskrita: ]). 


Kielioppi 






















Vanhana indoeurooppalaisena kielenä sanskritin kielioppi muistuttaa yleisolemukseltaan latinaa ja kreikkaa. 
Substantiiveilla on kolme sukua (maskuliini, feminiini ja neutri), ja nominit taipuvat kahdeksassa 
sijamuodossa. Yksikön ja monikon lisäksi on käytössä kaksikko eli duaali. Verbimuodot ja sanojen johto- 
oppi ovat monimutkaisia. 

Tunnusomainen piirre on sandhi eli äänteiden yhteensulautuminen, joka aiheuttaa usein harjaantuneillekin 
lukijoille ongelmia. Esimerkiksi a-loppuisen sanan loppu-a ja sitä seuraavan sanan alku-i sulautuvat yhteen 
e-äänteeksi, mikä samalla häivyttää sanarajan. Sanskritissa on muutenkin paljon pitkiä yhdyssanoja ja 
johdoksia, ja sandhin aikaansaama sanarajojen häviäminen antaa usein vaikutelman lähes käsittämättömän 
pitkistä sanoista. 

Lauseopissa sanajärjestys on hyvin vapaa. Yleisin perussanajärjestys on subjekti-objekti-predikaatti. 

Esimerkki 


Osa Dhyanamia, jonka Shiva antoi Parvatille:^ 

vande padmakaräm prasanna-vadanäm saubhägyadäm bhägyadäm 
hastäbhyäm-abhayapradäm mani-ganair-nänä-vidhair-bhushitäm 

Kumarran lootuskätiselle, hymykasvoiselle, hyvän onnen antajattarelle, onnen antajattarelle 
käsillään suojan antavalle, runsain koruesinein eri tyylein koristautuneelle. 

Lähteet 

1. Shri Mahalakshmi Astottaram (http://www.astrojyoti.com/lakshmiashtottaram.htm) 

Aiheesta muualla 

■ Pali, Prakrit and Sanskrit keyboard layouts (http://kuniyoshi.fastmail.fm/pali/) 

Indoarj alaiset kielet 

aer | andh | angika | assami | awadhi | bagheli | baskarik | bengali | bhadrawahi | bhili | bhisnupriya | bhodzpuri | 
bradz | buksa | bundeli | chambeali | chhattisgarhi | chittagon | chitwania tharu | dameli | dangaura tharu | dhatki | 
divehi | dogri | fidzinhindi | gaddi | garhwali | gawar | goaria | grangali | gudzarati | gurgula | halbi | h arya nvi | 
hindi | hindko | hindustani | Induksenkohistani | kalasa | kanauji | kasmiri | katarkalai | kathariya tharu | khowar | 
kochila tharu | köli | kumaoni | kurdari | kutsi | lahnda | lambadi | magahi | maijan | maithili | majhi | mandeali | 
marathi | marwari | musasa | nimadi | ningalami | nepali | od | orija | paali | palya bareli | pandzabi | pasai | pauri 
bareli | phalura | radzastani | rana tharu | rangpuri | rathwi bareli | rohingya | romani | sadri | sanskrit | saraiki | 
sawi | sinä | sindhi | sinhali | sirmauri | sonha | sumasti | surj apuri | sylheti | tirahi | torwali | urdu | varhadi-nagpuri 
| varli | vasavi 

GND: 4051642-8 (https://d-nb.info/gnd/4051642-8) ■ 

Auktoriteettitunnisteet LCCN: sh85117331 (https://id.loc.gov/authorities/subjects/sh85117331) ■ 

NDL: 00560852 (https://id.ndl.go.jp/auth/ndlna/00560852) 


Noudettu kohteesta ”https://fi.wikipedia.org/w/index.php?title=Sanskrit&oldid=18695636” 

